Slovenskí mobilní operátori

Na Slovensku pôsobia štyria hlavní telekomunikační operátori (Orange, Telekom, O2, 4ka), ktorí prevádzkujú ďalšie značky. Spolupracujú pritom s ďalšími predajcami a virtuálnymi operátormi.

Mobile network operator 
Na Slovensku momentálne pôsobia štyria hlavní mobilní operátori (MNO - Mobile network operator, operátor mobilnej siete), ktorí prevádzkujú vlastné rádiové mobilné siete s pokrytím väčšiny územia Slovenska: 

 Orange Slovensko 2G/3G/4G/5G (cca 50% populácie) - vlastná sieť (predtým Globtel)
 Slovak Telekom 2G/3G/4G/5G (cca 50% populácie) - vlastná sieť (predtým Eurotel a potom T-mobile)
 O2 Slovakia 2G/3G/4G/5G (cca 50 % populácie) vlastná sieť (predtým Telefónica O2 Slovakia)
 od roku 2015 štvrtý operátor 4ka (SWAN) 2G/4G/5Gvlastná sieť

Ďalšie značky, predajcovia a virtuálni operátori 
Títo na svojich sieťach prevádzkujú služby pod vlastnou značkou, a tiež pod vedľajšou značkou mobilného operátora (mobile brand) alebo so značkovým predajcom (branded reseller). Takto sú prevádzkované služby:

 FunFón -  značka spoločnosti Orange Slovensko (v minulosti za účasti partnera - FUN Rádio)
 Tesco mobile - partnerský produkt Tesco a O2 Slovakia (branded reseller)
 Juro - značka spoločnosti Slovak Telekom
 Radosť - značka spoločnosti O2 Slovakia

Ostatné značky, firmy, ktoré mali v roku 2018 vlastnú sieť, ale nevystupovali ako verejný mobilný operátor:

 GSM-Railways je neverejná sieť Železníc Slovenskej republiky.
 Towercom, a. s.
 DSI DATA, a.s.
 HMZ RÁDIOKOMUNIKÁCIE, spol. s r.o.

Podľa Swanu (4ka) ostatní operátori založili ďalšie, sekundárne značky, aby "izolovali hodnotnú bázu zákazníkov od tých cenovo senzitívnych a virtuálny operátor (ako samostatný subjekt) tu neexistoval".

V máji 2020 Unimobile predviedol funkčnosť svojej virtuálnej mobilnej siete MVNO (Mobile virtual network operator). Unimobile je postavený ako prvý Full MVNO. Vlastní všetky časti mobilnej siete s výnimkou vysielačov, vydáva vlastné SIM karty. Unimobile však do roku 2023 nezačal ponúkať služby pretože sa nedokázal nedohodnúť so žiadnym slovenským operátorom. 5. mobilným telekomunikačným operátorom na Slovensku sa v lete 2023 chce stať spoločnosť UPC, ktorá tento krok už zvažovala dávnejšie.

Mobile Virtual Network Enabler (MVNE) 
Mobile Virtual Network Enabler (MVNE) je plnohodnotný virtuálny operátor, ktorý nakupuje od MNO prístup na veľkoobchodnej báze a ďalej mobilné služby ponúka väčšinou ekonomicky slabším záujemcom o prevádzkovanie MVNO. MVNE teda vytvára z niekoľkých až z desiatok menších MVNO subjektov jeden (väčší) veľký a má tak lepšie vyjednávacie podmienky pri nákupe od MNO. Pre malé MVNO je tiež lepšie nakupovať služby od MVNE ako priamo od MNO z dôvodu nižšej finančnej náročnosti. MVNE tiež pre niektoré partnerské MVNO zaisťuje ďalšie služby (napr. bilingové) pre zákazníkov.

Mobilní operátori v Česku 
V Česku (v roku 2020) existuje približne 70 virtuálnych operátorov (MVNE a MVNO). Typickými MVNE v Česku sú GTS (v sieti T-Mobile Czech Republic) a Quadruple (v sieti Vodafone Czech Republic Slovakia).

V Česku sú dvaja operátori patriaci k tej istej firme ako na Slovensku:

 T-Mobile Czech Republic (do roku 2002 s názvom Radiomobil, obchodná značka Paegas),
 O2 (O2 Czech Republic). 100% vlastníkom spoločnosti O2 Slovakia, s.r.o je spoločnosť O2 Czech Republic a. s. Väčšinovým vlastníkom O2 Czech Republic je finančná skupina PPF (84,91 %)

a dvaja rozdielni:

 Vodafone (v roku 2006 prevzal Vodafone český Oskar Mobil)
 Nordic Telecom

Referencie 

Mobilní operátori
Slovenské telekomunikačné spoločnosti